Reykjavík

Reykjavík ([], en islandés, a badía d'as fumatas) ye una ciudat islandesa, que ye a capital d'Islandia, y a capital mas septentrional d'o mundo, a 64° 04' de latitut norte, a man d'o Cerclo polar arctico: bellas semanas cada anyada nomás bi ha luz diurna cuatro oras en hibierno, y en verano no bi ha nueit.

A suya población ye de 117.898 habitants, en una superficie de 274,5 km², con una densidat de población de 429,50 hab/km². Ye a población con mayor numero d'habitants d'o país (i vive a mitad, alto u baixo, d'a población islandesa, incluyindo-ie as localidaz d'a suya aria urbana, Kópavogur y Hafnarfjörður. Ye asinas un centro politico, cultural, comercial, industrial y economico d'o país, que concentra as suyas institucions politicas, as bibliotecas, os museus, as universidatz, as oficinas centrals d'os medios de comunicación d'o país, os teatros, as orquestas, os tribunals, as instalacions esportivas, as infraestructuras de transporte aerio y maritimo y as solencas fabricas d'o país.

A ciudat ye en o mesmo lugar a on en 874 s'instaloron os primers colons noruegos conducitos por Ingólfur Arnarson, encara que a constitución d'o municipio no estió dica 1786. En o suyo centro historico bi ha l'edificio d'o Parlamento d'Islandia (de 1881), a Biblioteca Nacional d'Islandia y o Teatro Nacional d'Islandia. A Universidat d'Islandia, a Casa Nordica (obra d'Alvar Aalto) y o Museu Nacional d'Islandia se troban en un barrio aparte.

Reykjavík tien cuantas ilesias y una seu bispal, amás d'a Hallgrímskirkja, l'edificio de mayor altaria d'Islandia.

 Vinclos externos 

  Pachina web oficial de Reykjavík.
  Oficina de Turismo de Reykjavík.
  Anvistas de Reykjavík y d'atras partes d'Islandia.

Categoría:Capitals d'Europa
Categoría:Localidaz d'Islandia
Categoría:Localidaz portuarias d'Islandia